  Виталий Пронин Бульвар усьтӥськыны быгатоз ни вуоно арын, интыез но тодмо ни - 29-тӥ лицей бордын.Шоркарысь улӥсьёслы эшшо одӥг шутэтскон инты кылдоз - Александр Воскресенскийлэн бульварез. Та бульварлы асьсэлэсь азьвыл кивалтӥсьсылэсь нимзэ сётыны курыса, город администрацие вазиськизы электромеханикая «Купол» заводын ужасьёс. Талы пумитъяськисьёс ӧз луэ. Угось Александр Воскресенский - шоркарысь одӥгеныз бадӟым предприятиен кивалтӥз 24 ар ӵоже, со Социалистической Ужысь Герой, Ижлэн дано гражданинэз луэ.Бульвар усьтӥськыны быгатоз ни вуоно арын, интыез но тодмо ни - 29-тӥ лицей бордын. Пырыны луоз Киров урам паласен. Сое шулдыртозы вож аллеяос, скульптураос, ӟусъёс. Отын ортчылозы город шулдыръяськонъёс.Город администрациын озьы ик эскеремын Гогольлэсь бульварзэ шулдыртонъя кык проектъёс. Но туннэ нуналлы огез но юнматэмын ӧвӧл, архитекторъёсты соос бордын ужаны куремын на. Теги: Ижкар  